Ehipululo 34: Okulia Kumue Okupe
UTYII oityi ovanthu ava vekahi nokukoya pohi? Tyituela, tyilinga ngoti omamanya ombila. Mahi hamamanyako ombila, okulia.
Ankho papita vala ohanyi tunde etyi ova Isilayeli vatunda mo Egitu. Ovo ankho vekahi mehoko. Ankho muna vala okulia kwehehi, iya ovanthu avahimbika okupopia okuti: ‘Tuahandele ñgeno Yehova wetuipaelele mo Egitu. Kuna ankho tuna okulia akuho tuhanda.’
Moluotyo, Yehova ati: ‘Mandyilokesa okulia.’ Ngatyo Yehova alinga. Komuhuka etyi ova Isilayeli vapindukapo vamona otyipuka etyi tyituela, avahimbika okulipula okuti: ‘Etyi otyityi?’
Moisesi ati: ‘Etyi okulia Yehova emuavela.’ Ovanthu avekuluku okuti OMANÁ. Ankho kupepa ngo mungome walingua nowiki.
Moisesi apopila ovanthu okuti: ‘Kese munthu akoye etyi tyituuka okulia monthiki. Avalingi ngotyo kese nthiki komuhuka. Iya putyina omutenya wamatokota, omaná isenguluka.
Tupu Moisesi apopi okuti: ‘Muhakoyei omaná pala onthiki onkhuavo.’ Anthi ovanthu vamue kavatavelele. Ove utyii oityi tyapitapo? Etyi tyati komuhuka, omaná aiho vapakele yeyula omativa, nokuanika omapita.
Yehova atolela ovanthu okuti, muna vala onthiki ike mosimano yokukoya omaná pala ononthiki onombali. Onthiki oyo omutano. Yehova wevepopila vapake okulia pala onthiki onkhuavo, mokonda monthiki yotyasapalo kamakukala okulia. Puetyi vapaka omaná pala onthiki yotyasapalo, oyo kayalingile omativa, ni kayanikile omapita. Olio ehuviso ekuavo Yehova alinga.
Omanima aeho ova Isilayeli vakala mehoko, Yehova wevetekula nomaná.
Êxodo 16:1-36; Números 11:7-9; Josué 5:10-12.
Omapulo
- Polutalatu apa, oityi ovanthu vekahi nokukoya pohi? Ankho tyitiwa oityi?
- Oityi Moisesi alongesile ovanthu kombinga yokukoya omaná?
- Yehova watumine ovanthu valinge tyi monthiki yepandu? Omokonda yatyi?
- Ehuviso patyi Yehova alingile, puetyi ovanthu vapaka omaná pala onthiki ya panduvali?
- Yehova watekulile ovanthu nomaná omanima eñgapi?
Omapulo omakuavo
- Tanga Êxodo 16:1-36 na Números 11:7-9.
Oñgeni Êxodo 16:8 ilekesa okuti tuesukisa okukala nonthilo novilinga via Huku mewaneno? (Heb. 13:17)
Mehoko, oñgeni ova Isilayeli ankho vahinangeleswa kese nthiki okuti vetei mu Yehova? (Ex. 16:14-16, 35; Deut. 8:2, 3)
Yesu wapopia okuti omaná ankho ihangununa tyi? Iya esilivilo patyi onthue tupola “kombolo oyo yatunda keulu”? (João 6:31-35, 40)
- Tanga Josué 5:10-12.
Ova Isilayeli valile omaná omanima eñgapi? Oñgeni otyo tyahetekele ekolelo liavo? Iya oityi tulilongesila kuetyi tyapita nova Isilayeli? (Ex. 16:35; Núm. 11:4-6; 1 Cor. 10:10, 11)
umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn ayr_Latn umb_Latn nya_Latn nya_Latn nya_Latn nya_Latn tum_Latn umb_Latn kon_Latn umb_Latn tum_Latn umb_Latn sag_Latn umb_Latn